Kiosztották az Igazi Nemzeti Konzultáció eredményeit a Fidesznek
A demonstrálók csütörtökön visszamennek a Kossuth térre.
Az elmúlt 8 évben megannyi mindenről konzultálhatott volna a Fidesz: Európa jövőjéről, Paks2-ről, a magánnyugdíj-pénztárakról, a rokkantsági és korkedvezményes nyugdíjakról, a lakástakarékokról, a munka törvénykönyvéről, ehelyett mindent erőből átvert és milliárdokat költött álkérdés-felvetésekre, írja hétfői közleményében a Párbeszéd.

  A Párbeszédnek nincsenek milliárdjai fölösleges konzultációkra, ellenben vannak valódi kérdései: ezúton is köszönjük a honlapunkra beérkezett válaszokat, amelyeket – az okulás érdekében – frakciónk tagjai a mai üléskezdés előtt elhelyeztek a fideszes képviselők asztalán

– írták.

Hogy az üzenet teljesen átmenjen, Kocsis-Cake Olivio napirend előtti felszólalást is megejtett a hamis és a valódi konzultációról. A Párbeszéd a jövőben is szívesen segít a kormánynak is valódi konzultációs kérdések összeállításában, tették hozzá.

A Párbeszéd saját nemzeti konzultációjának eredményét ide kattintva tekintheti meg.
parlament